Държавен вестник, бр. 83, 2010 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  83
от нея спорт е наложено наказание за допинг 
нарушение по чл. 6, ал. 1, което за организа­
цията се явява трето или следващо. 
(4) В случая по ал. 3 министърът на физи­
ческото възпитание и спорта може да отнеме 
лицензията на спортната организация.
Чл. 76. Актовете за установяване на адми­
нистративните нарушения по чл. 75 се съставят 
от определени от изпълнителния директор на 
Антидопинговия център длъжностни лица, а 
наказателните постановления се издават от 
изпълнителния директор на Антидопинговия 
център. 
Чл. 77. Изпълнителният директор на Ан­
тидопинговия център предлага на министъра 
на физическото възпитание и спорта спиране 
за срок до 6 месеца или прекратяване фи­
нансирането на спортна организация, когато:
1. не представи информация по чл. 10, ал. 2;
2. не изпълни влязло в сила решение за 
наказване на спортист или спортно-техническо 
лице по реда на наредбата;
3. не предприема мерки срещу употребата 
на допинг и това е довело до нарушения от 
картотекирани от нея спортисти или спорт­
но-технически лица в администрирания от 
нея спорт;
4. спортната организация не спазва анти­
допинговите правила или не представи при 
поискване от изпълнителния директор на 
Антидопинговия център приети свои анти­
допингови правила по чл. 12.
Чл. 78. Длъжностно лице от състава на 
Антидопинговия център и антидопинговите 
екипи, което не изпълни свое задължение, 
произтичащо от наредбата, носи администра­
тивнонаказателна отговорност съгласно чл. 32 
от Закона за административните нарушения 
и наказания. 
Чл. 79. (1) Актовете за установяване на 
нарушенията по чл. 78 се съставят от из­
пълнителния директор на Антидопинговия 
център, а наказателните постановления се 
издават от министъра на физическото въз­
питание и спорта.
(2) Актове за установяване на нарушения, 
извършени от изпълнителния директор на 
Антидопинговия център, се съставят от ръ­
ководителя на Инспектората на Министер­
ството на физическото възпитание и спорта, 
а наказателните постановления се издават 
от министъра на физическото възпитание и 
спорта.
(3) Съставянето на актовете, издаването, 
обжалването и изпълнението на наказателните 
постановления по наредбата се извършват по 
реда на Закона за административните нару­
шения и наказания. 
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Индивидуален спорт“ е всеки спорт, 
който не е колективен. 
2. „Колективен спорт“ е спорт, в чиито 
състезания е позволена смяната на играчи. 
3. „Спортист“ за целите на допинговия кон­
трол е всяко лице, занимаващо се със спорт 
на международно или национално равнище, 
както и всяко друго лице, занимаващо се със 
спорт или участващо в спортни мероприятия, 
получило състезателни права от спортна 
организация.
4. „Спортно-технически лица“ са длъжност­
ни лица от спортна организация, придружаващи 
спортисти, както и треньори, лекари или други 
лица от спортно-техническия или медицинския 
екип на определен спортист или отбор.
5. „Спортна организация“ е организация, 
регистрирала и картотекирала състезателните 
права на спортистите.
6. „Състезание“ е единична надпревара, дву­
бой, мач или единично спортно съревнование. 
7. „Допинг в спорта“ е проява на едно или 
повече от допинг нарушенията, посочени в 
чл. 6, ал. 1.
8. „Допингов контрол“ са всички действия 
и процедури от изготвянето на плана за раз­
пределение на проверките до крайния изход от 
всяко обжалване, в т.ч. всички междувременни 
действия и процедури, като предоставяне на 
информация за местонахождение, вземане и 
съхраняване на допинг проби, извършване 
на лабораторен анализ, издаване на разреши­
телни за терапевтична употреба, управление 
на резултати и провеждане на разглеждания.
9. „Състезателен допинг контрол“ е допинг 
контролът, който се извършва в периода от 
12 часа преди началото на дадено състезание, 
в което спортистът е записан за участие, и 
приключва с края на това състезание.
10. „Извънсъстезателен допингов контрол“ е 
всеки допинг контрол, който не е състезателен.
11. „Биологичен материал“ са продук­
ти – урина и кръв от човешки организъм, 
взети за анализ за целите на допинговия 
контрол.
12. „Проба“ е биологичен материал, събран 
за целите на допинговия контрол, който се 
разделя на две части, маркирани като проба 
„А“ и проба „Б“.
13. „Проба „А“ е биологичен материал, 
взет от спортист за първоначален лабораторен 
допинг анализ.
14. „Проба „Б“ е биологичен материал, 
взет от спортист за контролен лабораторен 
допинг анализ.
15. „Забранителен списък“ е списъкът на 
Световната антидопингова агенция, в който 
са идентифицирани забранените вещества и 
забранените методи.
16. „Забранено вещество или метод“ е ве­
щество или метод, включени в Забранителния 
списък, приет от Световната антидопингова 
агенция.